PMIndiaData/PMIndiaSum huggingface dataset:
રશિયાના રાષ્ટ્રપતિની ભારત મુલાકાત દરમિયાન પ્રધાનમંત્રીનું પ્રેસ વક્તવ્ય

મહામહિમ રશિયા સંઘના રાષ્ટ્રપતિ અને મારા ઘનિષ્ઠ મિત્ર વ્લાદિમિર વ્લાદિમિરોવિચ, બંને દેશોના સન્માનનીય પ્રતિનિધિ, નમસ્કાર! દોબ્રી દીન. ઓગણીસમાં વાર્ષિક શિખર સંમેલન માટે ભારતમાં રાષ્ટ્રપતિ પુતિન તથા તેમના પ્રતિનિધિમંડળનું સ્વાગત કરીને મને ખુબ જ પ્રસન્નતા થઇ રહી છે. અમે એક એવા દેશના રાષ્ટ્રપતિના રૂપમાં તમારું સ્વાગત કરી રહ્યા છીએ, જેની સાથે અમારો અદ્વિતીય સંબંધ છે. આ સંબંધોની માટે તમે અમુલ્ય વ્યક્તિગત યોગદાન આપ્યું છે. રાષ્ટ્રપતિ પુતિન દ્વારા સોચીમાં આયોજિત કરવામાં આવેલ અનૌપચારિક શિખર સંમેલનની સ્મૃતિઓ મારા મનમાં તાજી છે. તે ખાસ મુલાકાત વડે અમને બંનેને ખુલીને ઊંડી ચર્ચા કરવાનો અવસર પ્રાપ્ત થયો. રાષ્ટ્રપતિજી, રશિયાની સાથે પોતાના સંબંધોને ભારત સર્વોચ્ચ પ્રાથમિકતા આપે છે. ઝડપથી બદલાઈ રહેલા આ વિશ્વમાં આપણા સંબંધો હજુ વધુ પ્રાસંગિક થઇ રહ્યા છે. ઓગણીસ શિખર સંમેલનોની નિરંતર શ્રુંખલા વડે આપણી વિશેષ અને વિશેષઅધિકૃત વ્યુહાત્મક ભાગીદારીને સતત નવી ઊર્જા અને દિશા મળી છે અને વૈશ્વિક બાબતો પર આપણા સહયોગને નવું મહત્વ અને હેતુઓ પણ મળ્યા છે. અમારા સહયોગને તમારી યાત્રા વડે વ્યુહાત્મક દિશા મળી છે. આજે આપણે એવા મહત્વપૂર્ણ નિર્ણયો લીધા છે, જે દીર્ઘકાલિન દ્રષ્ટિએ આપણા સંબંધોને હજુ વધારે શક્તિમાન બનાવશે. માનવ સંસાધન વિકાસથી લઈને કુદરતી અને ઊર્જા સંસાધનો સુધી, વેપારથી લઈને રોકાણ સુધી, નાભિકીય ઊર્જાના શાંતિપૂર્ણ સહયોગથી લઈને સૌર ઊર્જા સુધી, ટેકનોલોજીથી લઈને વાઘ સંરક્ષણ સુધી, આર્કટિકથી લઈને ફાર ઇસ્ટ સુધી, અને સાગરથી લઈને અંતરિક્ષ સુધી ભારત અને રશિયાના સંબંધોનો હજુ વધારે વિસ્તાર થશે. આ વિસ્તાર આપણા સહયોગને ભૂતકાળની કેટલીક ગણી ગાંઠી મર્યાદાઓની પાર લઇ જશે. સાથે જ આપણા સંબંધોના મહત્વપૂર્ણ આધાર સ્તંભ વધુ મજબુત બનશે. ભારતની વિકાસ યાત્રામાં રશિયા હંમેશા આપણી સાથે રહ્યું છે. આપણું અંતરિક્ષનું આગામી લક્ષ્ય ભારતના ગગનયાનમાં ભારતીય અંતરિક્ષયાત્રીને મોકલવનું છે. મને ખૂબ જ ખુશી છે કે તમે આ મિશનમાં રશિયાના સંપૂર્ણ સહયોગનું આશ્વાસન આપ્યું છે. યુવાનોમાં આપણા દેશોના ભવિષ્યનો કાયાકલ્પ કરવાની ક્ષમતા છે. મને એ વાતની પણ ખુશી છે કે ભારત અને રશિયાના પ્રતિભા સંપન્ન બાળકો સંયુક્ત રૂપે પોતાના નાવીનીકૃત વિચારોનું પ્રદર્શન આજે બપોર પછી કરશે. આ વિચારો તેમણે હળીમળીને વિકસિત કર્યા છે. અમે ભારતના ફ્લેગશીપ કાર્યક્રમોમાં અને વેપારના વ્યાપક અવસરોમાં રશિયાની ભાગીદારીનું સ્વાગત કરીએ છીએ. મને એ વાતની પણ ખુશી છે કે હમણાંથી થોડા સમય પછી અમે ભારત રશિયા બિઝનેસ સમિટમાં ભાગ લઈશું. તેમાં બંને દેશોમાંથી આશરે 200 મુખ્ય આર્થિક ઉદ્યોગપતિઓ ભાગ લઇ રહ્યા છે. ભારત અને રશિયા પારસ્પરિક હિતના તમામ આંતરરાષ્ટ્રીય મામલાઓમાં ઘનિષ્ઠતા સાથે સહયોગ કરતા રહ્યા છે. રાષ્ટ્રપતિ પુતિને અને મેં આ બાબત પર પણ વિસ્તારપૂર્વક ચર્ચા કરી છે. ભારત અને રશિયા ઝડપથી બદલાઈ રહેલા વિશ્વમાં
ઇઝરાયલ દિવસ નિમિત્તે પ્રધાનમંત્રી શ્રી નરેન્દ્ર મોદીનો સંદેશ

નમસ્કાર! શાલોમ! ઈઝરાયેલના 75મા સ્વતંત્રતા દિવસના અવસર પર, ભારત સરકાર અને તમામ ભારતીયો વતી, હું અમારા બધા ઈઝરાયેલ મિત્રોને મારી હાર્દિક શુભેચ્છાઓ પાઠવું છું. આ વર્ષે અમે અમારા રાજદ્વારી સંબંધોની ત્રીસમી વર્ષગાંઠ પણ ઉજવી રહ્યા છીએ. આ પ્રકરણ ભલે નવું હોય પણ બંને દેશો વચ્ચેના સંબંધોનો ઈતિહાસ ઘણો જૂનો છે. મને આશા છે કે આવનારા વર્ષોમાં અમે અમારા સંબંધોને વધુ ગાઢ બનાવીશું. આભાર! તોડા રબ્બા!
પ્રધાનમંત્રીએ શિક્ષક દિન નિમિત્તે શિક્ષકો પ્રત્યે કૃતજ્ઞતા વ્યક્ત કરી

ડૉ. એસ.રાધાકૃષ્ણનને શ્રદ્ધાંજલિ અર્પણ કરી પ્રધાનમંત્રી શ્રી નરેન્દ્ર મોદીએ શિક્ષક દિન નિમિત્તે શિક્ષકો પ્રત્યે કૃતજ્ઞતા વ્યક્ત કરી હતી અને ડૉ.એસ.રાધાકૃષ્ણનને શ્રદ્ધાંજલિ પણ અર્પણ કરી હતી. શ્રેણીબદ્ધ ટ્વિટમાં પ્રધાનમંત્રીએ લખ્યું છે કે, “આપણે આપણા માનસિક વિકાસ અને રાષ્ટ્રના નિર્માણમાં યોગદાન આપવા બદલ મહેનતુ શિક્ષકોના આભારી છીએ. શિક્ષક દિન નિમિત્તે આપણે આપણા શિક્ષકોને તેમના નોંધપાત્ર પ્રયત્નો બદલ આભાર વ્યક્ત કરીએ. આપણે ડૉ. એસ. રાધાકૃષ્ણનને તેમની જયંતી પર શ્રદ્ધાંજલિ અર્પણ કરીએ.” “આપણા રાષ્ટ્રના ગૌરવપૂર્ણ ઇતિહાસ સાથેના આપણા સંપર્કને વધુ વ્યાપક બનાવવા માટે આપણા જાણકાર શિક્ષકો કરતા વધુ સારા કોણ હોઈ શકે? શિક્ષકો વિદ્યાર્થીઓને આપણા મહાન સ્વાતંત્ર્ય સંગ્રામના ઓછા જાણીતા પાસાઓ વિશે શિક્ષણ આપે તેવો વિચાર મેં તાજેતરની મન કી બાત દરમિયાન શેર કર્યો હતો.”
પ્રધાનમંત્રીએ શ્રી ઓપી મેહરાના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ શ્રી ઓપી મેહરાના નિધન પર ઉંડો શોક વ્યક્ત કર્યો હતો. પ્રધાનમંત્રીએ જણાવ્યું હતું કે એક સાહસી તથા મહાન દેશભક્ત શ્રી ઓપી મેહરાના નિધનના સમાચાર સાંભળીને મને ખૂબ જ દુખ થયું છે. ભારત માટે કરવામાં આવેલા તેમના યોગદાન માટે તેમને હંમેશા યાદ કરવામાં આવશે. શ્રી ઓપી મહેરાએ પહેલા વાયુ સેનામાં, ત્યાર બાદ રમત વ્યવસ્થામાં તથા રાજ્યોના રાજ્યપાલ તરીકે અનેક વર્ષો સુધી દેશની સેવા કરી હતી. તેમના શોકગ્રસ્ત પરિવાર તથા નજીકના સભ્યો પ્રત્યે હું શોક સંવેદનાઓ વ્યક્ત કરું છું. ભગવાન તેમની આત્માને શાંતિ પ્રદાન કરે.
દક્ષિણ એશિયા વન જીવન પ્રવર્તન નેટવર્ક

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રિમંડળે આજે (13-4-2016) ભારતના દક્ષિણ એશિયા વન જીવન પ્રવર્તન નેટવર્ક (એસએડબલ્યુઈએન)ના વિધાનનું અનુપાલન કરવા તથા ભારતને તેનું ઔપચારિક સદસ્ય બનવાને મંજૂરી આપી દીધી છે. આના કારણે સંચાર, સમન્વય, ગઠબંધન, ક્ષમતા નિર્માણ તેમજ ક્ષેત્રમાં સહયોગ દ્વારા અંતઃ સીમા વન જીવન અપરાધને નિયંત્રિત કરવા માટે ભારતના સભ્ય દેશોની સાથે સંબંધ મજબૂત થશે. એસએડબલ્યુઈએન દક્ષિણ એશિયાના આઠ દેશોઃ અફઘાનિસ્તાન, બાંગ્લાદેશ, ભૂતાન, ભારત, માલદીવ, નેપાળ પાકિસ્તાન તેમજ શ્રીલંકા દ્વારા નિર્મિત એક ક્ષેત્રિય નેટવર્ક છે. તેનો ઉદ્દેશ્ય ક્ષેત્રમાં અવૈધ વ્યાપારનો સામનો કરવા માટે સમાન લક્ષ્યો તેમજ દ્રષ્ટિકોણો દ્વારા વન જીવન અપરાધોનો સામનો કરવા માટે એક મજબૂત ક્ષેત્રિય અંતઃ સરકારી એકમના રૂપમાં કાર્ય કરવાનું છે. એસએડબલ્યુઈએન વિધાનનું અનુપાલન કરવાથી ભારત ક્ષેત્ર તેમજ તેની આસપાસ વન જીવન અપરાધનો સામનો કરવામાં ક્ષેત્રિય અંતઃ સરકારી સંગઠનનો એક ભાગ બની જશે. આ લક્ષ્યને પ્રાપ્ત કરવા માટે નીચે જણાવેલ પગલાઓનું નિર્ધારણ કરવામાં આવ્યુ છે. • સભ્ય દેશોના વનસ્પતિઓ તેમજ જીવ-જંતુઓના સંરક્ષણથી સંબંધિત કાયદાઓ તેમજ નીતિઓમાં સમન્વય લાવવા તેમજ માનકીકરણ માટે પગલા ભરવા. • અવૈધ શિકાર તેમજ અવૈધ વ્યાપાર તથા ક્ષેત્રના દેશો વચ્ચે તેમજ આસપાસ પ્રાકૃતિક જૈવ-વિવિધતા પર સંબંધિત જોખમની સંભાવનાઓના દસ્તાવેજ તૈયાર કરવા. • સંશોધન અને માહિતીના આદાન-પ્રદાનને પ્રોત્સાહન આપવું, પ્રશિક્ષણ તેમજ ક્ષમતા નિર્માણ, તકનીકી સહાયતા, અનુભવો તેમજ પહોંચને વહેંચીને વન-જીવન અપરાધનો સામનો કરવા માટે સંસ્થાગત પગલાઓ મજબૂત કરવા અને • સભ્ય દેશોને વન-જીવન અપરાધો પર અંકુશ લગાવવા તથા કારગર અમલીકરણની દિશામાં ગઠબંધન કરવા માટે તેમની રાષ્ટ્રીય કાર્ય યોજનાઓને તૈયાર કરવા તેમજ અમલીકરણ કરવા માટે પ્રોત્સાહિત કરવા. દક્ષિણ એશિયા ક્ષેત્ર ખૂબ કિંમતી જૈવ-વિવિધતા અને મોટા બજારોની ઉપસ્થિતિ તથા દક્ષિણ-પૂર્વ એશિયા ક્ષેત્રમાં વન-જીવન ઉત્પાદો માટે આવાગમનના રસ્તાઓને કારણે અવૈધ વ્યાપાર તથા વન-જીવન અપરાધો માટે ખૂબ સંવેદનશીલ છે. ક્ષેત્રમાં વન-જીવન સુરક્ષાના સમન્વય તથા પ્રવર્તનમાં પરસ્પર સહયોગને આવી ખૂબ કિંમતી જૈવ-વિવિધતાના કારગર સંરક્ષણ માટે ખૂબ મહત્વપૂર્ણ માનવામાં આવે છે.
પ્રધાનમંત્રી 25 ફેબ્રુઆરીએ તમિલનાડુ અને પુડુચેરીની મુલાકાત લેશે

પ્રધાનમંત્રી શ્રી નરેન્દ્ર મોદી 25 ફેબ્રુઆરી 2021ના રોજ તમિલનાડુ અને પુડુચેરીની મુલાકાત લેશે. અંદાજે સવારે 11:30 કલાકે પ્રધાનમંત્રી પુડુચેરીમાં સંખ્યાબંધ વિકાસ પહેલનું ઉદ્ઘાટન અને શિલાન્યાસ કરશે. આ ઉપરાંત અંદાજે બપોરે 4 વાગ્યે, પ્રધાનમંત્રી કોઇમ્બતૂર ખાતે રૂપિયા 12400 કરોડથી વધુ કિંમતની બહુવિધ માળખાગત સુવિધાઓની પરિયોજનાઓ રાષ્ટ્રને અર્પિત કરશે તેમજ શિલાન્યાસ કરશે. તમિલનાડુની મુલાકાતે પ્રધાનમંત્રી પ્રધાનમંત્રી નેવેલી ન્યૂ થર્મલ પાવર પરિયોજના રાષ્ટ્રને અર્પણ કરશે. આ લિગ્નાઇટ આધારિત ઉર્જા પ્લાન્ટ છે જે 1000
પ્રધાનમંત્રીએ શ્રી ઇબ્રાહિમ મોહમ્મદ સોલિહ સાથે વાત કરી, માલદીવમાં રાષ્ટ્રપતિની ચૂંટણીમાં એમનાં વિજય પર અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ શ્રી ઇબ્રાહિમ મોહમ્મદ સોલિહને ફોન કર્યો હતો અને ગઈકાલે માલદીવમાં યોજાયેલી રાષ્ટ્રપતિ પદની ચૂંટણીમાં એમનાં વિજય બદલ અભિનંદન પાઠવ્યાં હતાં. પ્રધાનમંત્રીએ શ્રી સોલિહનાં નેતૃત્વમાં માલદીવમાં લોકશાહી, શાંતિ અને સમૃદ્ધિને મજબૂત કરવા માટે શુભેચ્છા પાઠવી હતી. શ્રી સોલિહે શુભેચ્છાઓ અને અભિનંદન બદલ પ્રધાનમંત્રીનો આભાર માન્યો હતો. બંને નેતાઓ બંને દેશો વચ્ચે ગાઢ, મૈત્રીપૂર્ણ અને સારા પડોશી સંબંધો વધારે મજબૂત કરવા સંયુક્તપણે કામ કરવા સંમત થયા હતાં.
પ્રધાનમંત્રીએ સાઉદી અરબમાં પર્યાવરણ, જળ અને કૃષિ મંત્રી સાથે મુલાકાત કરી

પ્રધાનમંત્રી શ્રી નરેન્દ્ર મોદીએ સાઉદી અરબના પર્યાવરણ, જળ અને કૃષિ મંત્રી શ્રી અબ્દુલ રહેમાન અલ–ફજલી સાથે મુલાકાત કરી હતી. પ્રધાનમંત્રીએ જણાવ્યું હતું કે, પર્યાવરણ, જળ અને કૃષિ એવા ક્ષેત્રો છે જેમાં પારસ્પરિક સહકારની અપાર સંભાવનાઓ રહેલી છે.તેમણે ઉમેર્યું હતું કે, આપણેઆપણા પર્યાવરણને વધુ સારુંબનાવવા અને જળસ્રોતોના અસરકારક રીતે સંવર્ધન માટે અમે સાથે મળીને કામકરવા માટે પ્રતિબદ્ધ છીએ.
ક્વાડ લીડર્સ સમિટ દરમિયાન પ્રધાનમંત્રી શ્રીની ઑસ્ટ્રેલિયન પ્રધાનમંત્રી સાથે મુલાકાત

પ્રધાનમંત્રી શ્રી નરેન્દ્ર મોદીએ 24 મે 2022ના રોજ જાપાનના ટોક્યોમાં ક્વાડ લીડર્સ સમિટ દરમિયાન ઓસ્ટ્રેલિયાના પ્રધાનમંત્રી મહામહિમ શ્રી એન્થોની અલ્બેનીઝ સાથે દ્વિપક્ષીય બેઠક યોજી હતી. પ્રધાનમંત્રી શ્રીએ પીએમ અલ્બેનીઝને તેમની ચૂંટણીમાં જીત બદલ અભિનંદન પાઠવ્યા હતા. બંને નેતાઓએ વ્યાપક વ્યૂહાત્મક ભાગીદારી હેઠળ બહુપક્ષીય સહકારની સમીક્ષા કરી, જેમાં વેપાર અને રોકાણ, સંરક્ષણ ઉત્પાદન, ગ્રીન હાઇડ્રોજન સહિત રિન્યુએબલ એનર્જી, શિક્ષણ, વિજ્ઞાન અને ટેકનોલોજી, કૃષિ સંશોધન, રમતગમત અને લોકો વચ્ચેના સંબંધોનો સમાવેશ થાય છે. બંને વડા પ્રધાનોએ દ્વિપક્ષીય સંબંધોમાં સકારાત્મક ગતિ ચાલુ રાખવાની તેમની ઇચ્છાને સમર્થન આપ્યું હતું. પ્રધાનમંત્રી શ્રીએ ઑસ્ટ્રેલિયન પ્રધાનમંત્રીને વહેલી તકે ભારતની મુલાકાત લેવા આમંત્રણ આપ્યું હતું.
મંત્રીમંડળે સંચાર ક્ષેત્રમાં સહયોગ માટે ભારત અને કંબોડિયા વચ્ચે થયેલા સમજૂતીકરાર (એમઓયુ)ને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે સંચાર ક્ષેત્રમાં સહયોગ સ્થાપિત કરવા માટે ભારત અને કંબોડિયા વચ્ચે થયેલા સમજૂતીકરાર (એમઓયુ)ને મંજૂરી આપી હતી. આ એમઓયુપર કંબોડિયામાં માર્ચ, 2019માં હસ્તાક્ષર કરવામાં આવ્યા હતા. અસર: આ સમજૂતીકરાર (એમઓયુ)થી સંચાર ક્ષેત્રમાં ભારત અને કંબોડિયા વચ્ચે પારસ્પરિક સમજૂતી અને દ્વિપક્ષીય સહયોગને મજબૂત બનાવવામાં સહાયતા મળશે.
પ્રધાનમંત્રીએ દેશભરમાં ઉજવાઈ રહેલા તહેવારો પર લોકોને શુભકામના પાઠવી

પ્રધાનમંત્રી શ્રી નરેન્દ્ર મોદીએ દેશના અલગ-અલગ ભાગોમાં ઉજવાઈ રહેલા વિભિન્ન તહેવારો બૈસાખી, વૈશખાદી, મસાદી, બોહાગ બિહુ, પોએલા વોએશાખ વિશુ, મહા વિશુબા સંક્રાંતિ અને પુથાંદુના ઉલ્લાસ ભર્યા અવસર પર લોકોને શુભકામનાઓ પાઠવી છે. પ્રધાનમંત્રીએ આશા દર્શાવી છે કે આ તહેવારથી માનવ જાતિ માટે સુખ અને સમૃદ્ધિની શરૂઆત થશે. પ્રધાનમંત્રીએ કહ્યું, ‘આગામી વર્ષ લોકો, ખાસ કરીને યુવાનોની આકાંક્ષાઓને નવો વિસ્તાર આપે અને બધાની વચ્ચે સદભાવ તેમજ આનંદનો ફેલાવો કરે.’
પ્રધાનમંત્રી સ્વાસ્થ્ય સુરક્ષા યોજના અંતર્ગત નવી એઈમ્સની સ્થાપના

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રિમંડળે આજે પ્રધાનમંત્રી સ્વાસ્થ્ય સુરક્ષા યોજના (પીએમએસએસયૂ) અંતર્ગત ત્રણ નવી અખિલ ભારતીય આયુર્વિજ્ઞાન સંસ્થાન (એઈમ્સ)ની સ્થાપનાને મંજૂરી આપી દીધી છે. આ સંસ્થાન મહારાષ્ટ્રના નાગપુર, આંધ્રપ્રદેશના મંગલાગિરી તેમજ પશ્ચિમ બંગાળના કલ્યાણીમાં સ્થાપિત કરવામાં આવશે. આમાં 4949 કરોડ રૂપિયાની નાણાકિય અસર થવાનો સમાવેશ થાય છે. આ નવી એઈમ્સની સ્થાપના રાષ્ટ્રીય મહત્વના સંસ્થાન તરીકે કરાશે જેના દ્વારા ગુણવત્તાપૂર્ણ ચિકિત્સા અને નર્સિંગ શિક્ષા ઉપલબ્ધ કરાવવામાં આવશે. આ ઉપરાંત સ્થાનીય લોકોને ઉચ્ચ સ્તરીય સ્વાસ્થ્ય સુવિધાઓ પણ પૂરી પડાશે. આ પ્રસ્તાવિક સંસ્થાનોમાં 960 પથારીની ક્ષમતાવાળી હોસ્પિટલ હશે. આ ઉપરાંત અહીં અધ્યાપન બ્લોક, પ્રશાસનિક બ્લોક, આયુષ બ્લોક, ઑડિટોરિયમ નર્સિંગ કોલેજ, રેન બસેરા, હોસ્ટેલ અને નિવાસી સુવિધાઓ પણ હશે. 4949 કરોડ રૂપિયાના કુલ ખર્ચમાંથી આંધ્રપ્રદેશના મંગલાગિરીવાળી એઈમ્સ માટે 1618 કરોડ રૂપિયા, મહારાષ્ટ્રના નાગપુરમાં બનનાર એઈમ્સ માટે 1577 કરોડ રૂપિયા અને પશ્ચિમ બંગાળના કલ્યાણીમાં બનનાર એઈમ્સ માટે 1754 કરોડ રૂપિયા થશે. આ એઈમ્સની સ્થાપનાથી વ્યાજબી, વિશ્વસનીય અને ગુણવત્તાપૂર્ણ ચિકિત્સા દૂર-સુદૂરના વિસ્તારોમાં રહેનારા લોકો સુધી પહોંચી શકશે. સારી સ્વાસ્થ્ય સેવાઓની બાબતમાં ક્ષેત્રીય અસંતુલન દૂર થશે. આનાથી આ ક્ષેત્રોમાં સારું ચિકિત્સા શિક્ષણ પણ ઉપલબ્ધ થશે અને અહીં હેલ્થકેર વ્યવસાયિકોની અછત પણ દૂર થશે. આ પરિયોજનાથી આંધ્રપ્રદેશ મહારાષ્ટ્ર (વિદર્ભ) અને પશ્ચિમ બંગાળની વિશાળ જનસંખ્યા અને એની સાથે જોડાયેલા રાજ્યોને પણ ફાયદો થશે. પ્રધાનમંત્રી સ્વાસ્થ્ય સુરક્ષા યોજના અંતર્ગત 6 નવી એઈમ્સ શરૂ થઈ ચૂકી છે. રાયબરેલીમાં એઈમ્સનું નિર્માણ કાર્ય અત્યારે પ્રગતિ પર છે. પૃષ્ઠભૂમિઃ આ મંજૂરી કેન્દ્રિય નાણા મંત્રી દ્વારા 2014-15ના બજેટ ભાષણમાં કરવામાં આવેલ જાહેરાતના સંદર્ભમાં આવામાં આવી છે. બજેટ ભાષણમાં આ સ્થળો પર નવી એઈમ્સ ખોલવાની ઘોષણા કરવામાં આવી હતી. આ ઉપરાંત આનાથી આંધ્રપ્રદેશ પુનર્ગઠન એક્ટ 2014 અંતર્ગત કરવાનું વચન પૂર્ણ થઈ શકશે.
પ્રધાનમંત્રી શ્રીએ ફ્રાન્સના શતોરુમાં પેરા શૂટિંગ વર્લ્ડ કપમાં ગોલ્ડ જીતવા બદલ મનીષ નરવાલ અને રૂબિના ફ્રાન્સિસને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ ફ્રાન્સના શતોરુમાં પેરા શૂટિંગ વર્લ્ડ કપમાં ગોલ્ડ જીતવા બદલ મનીષ નરવાલ અને રૂબિના ફ્રાન્સિસને અભિનંદન પાઠવ્યા છે. એક ટ્વીટમાં, પ્રધાનમંત્રીએ કહ્યું: "#
પ્રધાનમંત્રીએ કોવિડ 19 પહેલાના સમય પછી અત્યાર સુધીની સૌથી વધુ સંખ્યામાં મુસાફરો માટે ભારતીય નાગરિક ઉડ્ડયનની પ્રશંસા કરી

પ્રધાનમંત્રી, શ્રી નરેન્દ્ર મોદીએ ભારતીય નાગરિક ઉડ્ડયનની માત્ર દૈનિક 4-લાખ મુસાફરોના આંકને જ નહીં, પણ કોવિડ 19 પહેલાંના કાળથી અત્યાર સુધીની સૌથી વધુ સંખ્યા હાંસલ કરવા બદલ પ્રશંસા કરી છે. શ્રી મોદીએ એમ પણ કહ્યું હતું કે સમગ્ર ભારતમાં કનેક્ટિવિટીને વધુ બહેતર બનાવવા પર ધ્યાન કેન્દ્રીત કરવામાં આવ્યું છે, જે 'ઇઝ ઑફ લિવિંગ' અને આર્થિક પ્રગતિ માટે મહત્વપૂર્ણ છે. નાગરિક ઉડ્ડયન મંત્રી, જ્યોતિરાદિત્ય સિંધિયાના ટ્વીટને ટાંકીને, પ્રધાનમંત્રીએ કહ્યું; "મહાન સંકેત. અમારું ધ્યાન સમગ્ર ભારતમાં કનેક્ટિવિટીને વધુ બહેતર બનાવવાનું છે, જે 'ઇઝ ઑફ લિવિંગ' અને આર્થિક પ્રગતિ માટે મહત્વપૂર્ણ છે."
પ્રધાનમંત્રી અફઘાનિસ્તાન શિખ-હિંદુ પ્રતિનિધિમંડળને મળ્યા

પ્રધાનમંત્રી શ્રી નરેન્દ્ર મોદી આજે સવારે 7 લોક કલ્યાણ માર્ગ ખાતે અફઘાનિસ્તાનનાં શિખ-હિંદુ પ્રતિનિધિમંડળના સભ્યોને મળ્યા હતા. તેઓએ પ્રધાનમંત્રીનું સન્માન કર્યું અને અફઘાનિસ્તાનમાંથી શિખ અને હિન્દુઓને સુરક્ષિત રીતે ભારતમાં લાવવા બદલ તેમનો આભાર માન્યો હતો. પ્રધાનમંત્રીએ પ્રતિનિધિમંડળનું સ્વાગત કર્યું હતું અને કહ્યું કે તેઓ મહેમાનો નથી પરંતુ તેમનાં પોતાનાં ઘરમાં છે, અને ઉમેર્યું હતું કે ભારત તેમનું ઘર છે. તેમણે અફઘાનિસ્તાનમાં તેમને પડેલી ભારે મુશ્કેલીઓ અને તેમને સુરક્ષિત રીતે ભારત લાવવા માટે સરકાર દ્વારા આપવામાં આવતી મદદ વિશે વાત કરી હતી. આ સંદર્ભમાં, તેમણે નાગરિકતા સુધારા અધિનિયમ (સીએએ)નાં મહત્વ અને સમુદાય માટે તેના ફાયદા વિશે પણ વાત કરી હતી. તેમણે ભવિષ્યમાં પણ તેઓને પડતી તમામ સમસ્યાઓ અને મુશ્કેલીઓનાં નિરાકરણ માટે સતત સહયોગની ખાતરી આપી હતી. પ્રધાનમંત્રીએ ગુરુ ગ્રંથ સાહિબનાં સન્માનની પરંપરાનાં મહત્વ વિશે પણ વાત કરી હતી જેના કારણે અફઘાનિસ્તાનથી ગુરુ ગ્રંથ સાહિબનાં સ્વરૂપને પરત લાવવા માટે વિશેષ વ્યવસ્થા કરવામાં આવી હતી. તેમણે વર્ષોથી અફઘાન લોકો તરફથી મળેલા અપાર પ્રેમ વિશે વાત કરી અને કાબુલની તેમની મુલાકાતને પ્રેમપૂર્વક યાદ કરી હતી. શ્રી મંજિન્દર સિંહ સિરસાએ સમુદાયને સુરક્ષિત રીતે પાછા લાવવા માટે ભારત તરફથી મદદ મોકલવા બદલ પ્રધાનમંત્રીનો આભાર માન્યો હતો અને કહ્યું કે જ્યારે તેમની સાથે કોઈ ઊભું ન હતું, ત્યારે પ્રધાનમંત્રીએ સતત સમર્થન અને સમયસર મદદ સુનિશ્ચિત કરી આપી હતી. પ્રતિનિધિમંડળના અન્ય સભ્યોએ પણ સંકટના સમયે તેમના માટે ઊભા રહેવા બદલ પ્રધાનમંત્રીનો આભાર માન્યો હતો. તેઓએ કહ્યું કે જ્યારે તેઓએ તેમને અફઘાનિસ્તાનમાંથી ગુરુ ગ્રંથ સાહિબનાં સ્વરૂપને યોગ્ય આદર સાથે ભારતમાં પાછા લાવવા માટે વિશેષ વ્યવસ્થા કરવાની વાત કરતા સાંભળ્યા ત્યારે તેમની આંખોમાં આંસુ આવી ગયા હતા. તેઓએ સીએએ લાવવા બદલ તેમનો આભાર પણ માન્યો હતો, જે તેમના સમુદાયના સભ્યો માટે ખૂબ મદદરૂપ થશે. તેઓએ કહ્યું કે તેઓ માત્ર ભારતના પ્રધાનમંત્રી નથી, પરંતુ વિશ્વના પ્રધાનમંત્રી છે કારણ કે તેઓ સમગ્ર વિશ્વમાં ખાસ કરીને હિન્દુઓ અને શીખો દ્વારા સામનો કરવામાં આવતી મુશ્કેલીઓને સમજે છે અને આવા તમામ કિસ્સામાં તાત્કાલિક મદદ પૂરી પાડવાના તમામ પ્રયાસો કરે છે. કેન્દ્રીય મંત્રી શ્રી હરદીપ સિંહ પુરી અને કેન્દ્રીય રાજ્ય મંત્રી સુશ્રી મીનાક્ષી લેખી પણ આ પ્રસંગે હાજર રહ્યાં હતાં. " …
બ્રિટનના પ્રધાનમંત્રીએ પ્રધાનમંત્રી મોદી સાથે ટેલિફોન પર વાત કરી

બ્રિટનના પ્રધાનમંત્રી રાઇટ ઓનરેબલ થેરેસા મેએ આજે પ્રધાનમંત્રી શ્રી નરેન્દ્ર મોદી સાથે ટેલિફોન પર વાત કરી હતી. બંને પ્રધાનમંત્રીઓએ દિવાળીની ઉજવણીના પ્રસંગે એકબીજાને શુભેચ્છાઓ આપી હતી. તાજેતરમાં દિવાળીનો તહેવાર સંપન્ન થયો છે. બંને નેતાઓ સંમત થયા હતા કે બંને દેશોમાં અનેક ક્ષેત્રોમાં દ્વિપક્ષીય સહકારને વધુ મજબૂત કરવાની તક છે, જેમાં વિજ્ઞાન અને ટેકનોલોજી, ફાઇનાન્સ, વેપાર અને રોકાણ તથા સંરક્ષણ અને સુરક્ષા સામેલ છે. પ્રધાનમંત્રી મોદીએ જણાવ્યું હતું કે, તેઓ આગામી અઠવાડિયે ભારતમાં પ્રધાનમંત્રી મેને આવકારવા આતુર છે, જે તેમની યુરોપની બહાર પ્રથમ દ્વિપક્ષીય મુલાકાત હશે.
પ્રધાનમંત્રીએ પેરાલિમ્પિક રમતોત્સવમાં ઊંચા કૂદકામાં રજત ચંદ્રક જીતવા બદલ મરિયપ્પન થંગાવેલુને અભિનંદન આપ્યા

પ્રધાનમંત્રી શ્રી નરેન્દ્ર મોદીએ ટોક્યોમાં પેરાલિમ્પિક રમતોત્સવમાં ઊંચા કૂદકામાં રજત ચંદ્રક જીતવા બદલ મરિયપ્પન થંગાવેલુને અભિનંદન આપ્યા છે. પ્રધાનમંત્રીએ એક ટ્વીટમાં કહ્યું; “ઊંચા અને ઊંચા ઊડતા! મરિયપ્પન થંગાવેલુ નિરંતરતા અને ઉત્કૃષ્ટતાનો પર્યાય છે. રજત ચંદ્રક જીતવા પર તેમને અભિનંદન. ભારતને તેમની સિદ્ધિ પર ગર્વ છે. @189thangavelu #…
પ્રધાનમંત્રીએ રાષ્ટ્રપતિ સાથે મુલાકાત કરી

પ્રધાનમંત્રી શ્રી નરેન્દ્ર મોદીએ ભારતના રાષ્ટ્રપતિ શ્રીમતી દ્રૌપદી મુર્મુ સાથે આજે રાષ્ટ્રપતિ ભવનમાં મુલાકાત કરી. પ્રધાનમંત્રીએ ટ્વિટ કર્યું; “આજે સૌથી પહેલા, રાષ્ટ્રપતિજી સાથે મુલાકાત કરી.”
પ્રધાનમંત્રીએ  ‘પ્રગતિ‘ના માધ્યમથી પારસ્પરિક વિચાર વિમર્શ કર્યો

પ્રધાનમંત્રી શ્રી નરેન્દ્ર મોદીએ 26 ઓગસ્ટ,2015ના રોજ અગ્ર-સક્રિય વહીવટ અને સમય પર અમલીકરણ માટે આઈસીટી-આધારિત, બહુ આયામી મંચ- ‘પ્રગતિ’ના માધ્યમથી પાંચમાં પારસ્પરિક વિચાર-વિમર્શની અધ્યક્ષતા કરી હતી. આજના પોતાના સમીક્ષા કાર્યક્રમમાં, પ્રધાનમંત્રીએ ટપાલ ઘરો સાથે સંબંધિત ફરિયાદો અંગે ચિંતા વ્યક્ત કરી. એ વાત પર ધ્યાન આપતા કે ટપાલ સેવાઓ ગરીબ વર્ગો માટે અત્યંત મહત્વપૂર્ણ છે, તેમણે ટપાલ વિભાગને સેવાઓ વધુ સારી બનાવવા, ખાસ કરીને પોલીસીના લાભોની ચૂકવણી, મનીઓર્ડર, ટપાલ બચત ખાતા અને ટપાલ મોકલવામાં થતા વિલંબમાં સુધારો લાવવાનો નિર્દેશ આપ્યો. પ્રધાનમંત્રીએ આંધ્રપ્રદેશ તેલંગાણા, ઝારખંડ, ઓડિશા, છત્તીસગઢ, મહારાષ્ટ્ર, તમિલનાડુ, પશ્ચિમ બંગાળ, ઉત્તરાખંડ, રાજસ્થાન, ગુજરાત, હરિયાણા અને ઉત્તરપ્રદેશ સહિત ઘણાં રાજ્યોમાં ફેલાયેલી રેલ, માર્ગ, વિજળી, દૂરસંચાર અને કૃષિ બુનિયાદી માળખા ક્ષેત્રની મુખ્ય પરિયોજનાઓની પ્રગતિની પણ સમીક્ષા કરી હતી. સમીક્ષા કરાયેલી પરિયોજનાઓમાં પશ્ચિમી સમર્પિત કોરીડોર અને ચેન્નાઈ મેટ્રો રેલ પણ સામેલ હતી. પ્રધાનમંત્રીએ પરિયોજનાઓને ઝડપથી પૂર્ણ કરવા માટે કાર્યમાં ઝડપ લાવવા માટે પણ અપીલ કરી હતી. શ્રી નરેન્દ્ર મોદીએ ડાબેરી ઉગ્રવાદ પ્રભાવિત ક્ષેત્રમાં મોબાઈલ સેવાના પ્રાવધાન માટેની યોજનાની પણ સમીક્ષા કરી હતી. તેમણે ભારપૂર્વક કહ્યું કે મોબાઈલ સંપર્ક ખાસ કરીને પછાત ક્ષેત્રોમાં સામાન્ય વ્યક્તિ માટે અત્યંત આવશ્યક છે. તેમણે દરેક સંબંધિત રાજ્યોને આ યોજનાના અમલીકરણમાં ઝડપ લાવવા માટે અપીલ કરી હતી. પ્રધાનમંત્રીને આસામ, ઉત્તરપ્રદેશ અને કર્ણાટકના ત્રણ પોલીસ સ્ટેશનો સાથે સીધા વિડીયો વાર્તાલાપના માધ્યમથી અપરાધ અને અપરાધી દેખરેખ નેટવર્ક અને વ્યવસ્થાની પ્રગતિનું પણ પ્રદર્શન બતાવવામાં આવ્યું હતું. તેમણે દેશભરમાં આ યોજનાના ત્વરીત અમલીકરણ અને વિશેષજ્ઞતાનું સ્તર બંનેને પ્રોત્સાહન આપવાનું આહ્વાન કર્યું.
જીએસટી બીલ અંગે પ્રધાનમંત્રીએ લોકસભામાં કરેલું સંબોધન

આજે 8 ઓગસ્ટ છે. ઓગસ્ટ ક્રાંતિનું બ્યૂગલ 8 ઓગસ્ટે જ વાગ્યું હતું અને મહાત્મા ગાંધીએ ભારત છોડોના આ મંત્રની સાથે દેશની આઝાદીના આંદોલનને એક ખૂબ જ મોટી તીવ્રતા સાથે આંદોલિત કર્યું હતું. અને 9 ઓગસ્ટે આઝાદીના દિવાનાઓ પર ખૂબ જ જુલમો થયા હતા. આજે 8 ઓગસ્ટ, 75 વર્ષ થઇ રહ્યા છે. તે તમામ આઝાદીના દિવાનાઓનું સ્મરણ કરતા આજે 8 ઓગસ્ટે ટેક્સ આતંકવાદથી મુક્તિ …. તે દિશામાં એક મહત્વનું પગલું આપણી સંસદ બંને ગૃહોના તમામ સાંસદ મળીને એક મોટું પગલું ઊઠાવવા જઇ રહ્યા છે. આપણા દેશમાં ટેક્સને લઇને કેવી સ્થિતિ રહી છે. કદાચ અમુક લોકોને ખબર હશે. ટેક્સને લઇને સુપ્રીમ કોર્ટમાં એક મામલો આવ્યો હતો અને વિષય એ હતો કે નારિયેળને ફળ માનવામાં આવે કે શાકભાજી માનવામાં આવે ? નારિયેળ પર ફળના આધાર પર ટેક્સ હોય કે શાકભાજીના આધારે ટેક્સ મુક્ત બને. મામલો સુપ્રીમ કોર્ટ સુધી ગયો. તો ટેક્સની આપણી જે જૂની પરંપરા છે. તેમાં કેવા કેવા ઊતાર ચડાવ આવ્યા છે. તેને સમજવા માટે આ ઘટના પોતાનામાં જ એક પર્યાપ્ત છે. હું અત્યારે આ પ્રકારે તમામ રાજકીય પક્ષોનો, તમામ રાજકીય પાર્ટીઓનો કે જે સરકાર ચલાવી રહ્યા છે તેમનો બધાનો આભાર પ્રગટ કરવા માટે ઊભો થયો છું. આ એક એવો નિર્ણય આપણે કરી રહ્યા છીએ જેમાં રાજ્યસભા, લોકસભા, 29 રાજ્ય અને કારણ કે કોઇને કોઇ જીતીને આવ્યું છે. એવા 90 રાજકીય પક્ષ તે તમામે એક વ્યાપક મંથન કરીને, વિચાર મંથન કરીને આજે આપણને અહીં પહોંચાડ્યા છે અને જેમને આપણે થોડા સમય બાદ અંતિમ સિક્કો મારીશું. અને એટલા માટે આ વાત કરી છે કે જન્મ કોઇ આપે, ઉછેર કોઇ કરે. કૃષ્ણને જન્મ કોઇએ આપ્યો, કૃષ્ણને મોટા કોઇ બીજાએ કર્યા, પરંતુ એ પણ સાચું છે કે આ કોઇ પક્ષનો કે કોઇ સરકારનો વિજય નથી. આ ભારતના લોકતંત્રની ઉચ્ચ પરંપરાઓનો વિજય છે. આ તમામ રાજકીય દળોનો વિજય છે. એ પહેલા પણ અને વર્તમાન તમામ સરકારોના યોગદાનથી છે અને એટલા માટે કોણ જીત્યું, કોણ હાર્યું એના માટે હું નથી માનતો કે કોઇ વિવાદની જરૂર છે. અને એટલા માટે જીએસટીનો મતલબ છે
પ્રધાનમંત્રીએ સઉદી અરબના વ્યાપારી પ્રમુખો સાથે વાર્તાલાપ કર્યો

પ્રધાનમંત્રી શ્રી નરેન્દ્ર મોદીએ આજે (3 એપ્રિલ, 2016)ના રોજ અરબના રિયાધમાં સઉદીના 30 મુખ્ય કાર્યકારી અધિકારીઓ અને ત્યાંના ભારતીય વ્યાપારી નેતાઓ સાથે મુલાકાત કરી. આ અવસર પર પ્રધાનમંત્રી શ્રી નરેન્દ્ર મોદીએ કહ્યું કે સઉદી અરબ અને ભારત જૂના મિત્ર છે અને બંને દેશો આ મિત્રતાની પ્રગાઢતા હેતુ આવનારા ભવિષ્ય માટે કંઈક ખાસ પગલાં ઉઠાવશે. બંને દેશોના પરસ્પર સંબધોની શક્તિ પર જોર આપતા શ્રી મોદીએ સઉદીના રાજા સલમાનનું સ્મરણ કરતાં ઉલ્લેખ કર્યો કે તેમને એક ભારતીય શિક્ષકે ભણાવ્યા હતા. પ્રધાનમંત્રી શ્રી મોદીએ કહ્યું કે ભારતમાં લોકતંત્ર, જન સાંખ્યિકીય અને આવશ્યકતાઓનો અનોખો સંગમ છે અને સરકાર દ્વારા કરાયેલી કેટલીક નીતિગત પહેલોના કારણે પાછલા બે વર્ષોમાં ભારતનો વિકાસ અને પ્રગતિમાં ગતિ આવી છે. સ્વાસ્થ્ય ક્ષેત્ર પર પોતાના વિચાર રજૂ કરતા શ્રી મોદીએ કહ્યું કે આ ક્ષેત્રમાં ચિકિત્સા ઉપકરણોના નિર્માણમાં રોકાણ માટે મહત્વપૂર્ણ અવસર છે. તેમણે કહ્યું કે સ્વાસ્થ્ય ક્ષેત્રમાં વિશ્વ સ્તર પર અત્યધિક ખર્ચ પ્રતિસ્પર્ધા હોવાને કારણે ભારતમાં સ્વાસ્થ્ય પર્યટન મોટા પાયા પર વ્યાપક અવસર પ્રદાન કરે છે. તેમણે કહ્યું કે ખાડી દેશોમાં ભારતથી આવનારી નર્સોની મોટી સંખ્યા છે જે ભારતમાં મળેલા ઉચ્ચત્તમ પ્રશિક્ષણનું પ્રમાણ છે. શ્રી મોદીએ આર્થિક સંબંધોની મજબૂતી માટે આયાત – નિકાસ ઉપરાંત પ્રૌદ્યોગિકી હસ્તાંતરણ અને સંયુક્ત રોકાણ પર પણ જોર આપ્યું. તેમણે સઉદી અરબના રોકાણકારોને વિશ્વાસ અપાવ્યો કે પૂર્વવ્યાપી કરવેરા વીતેલા સમયની વાત છે અને તેમની સરકાર આશા મુજબ લાંબા ગાળાના કરાધાન વ્યવસ્થામાં વિશ્વાસ રાખે છે. શ્રી મોદીએ કહ્યું કે સઉદી અરબ માટે ભારતમાં કાચા તેલ, નવીનીકરણીય ઉર્જા, બુનિયાદી માળખા અને રક્ષા નિર્માણમાં રોકાણ કરવું સુલભ હશે. આની સાથે જ ફર્ટિલાઈઝર, ભંડાર, કોલ્ડ ચેઈન સુવિધાઓ અને કૃષિ બંને દેશો માટે લાભનો સોદો સાબિત થશે જો સઉદી અરબ સારી ગુણવત્તાવાળા ખાદ્ય ઉત્પાદન પ્રદાન કરવાનું સુનિશ્ચિત કરે. પ્રધાનમંત્રી શ્રી મોદીએ બંને દેશોને સાઈબર સુરક્ષાના ક્ષેત્રમાં પણ એક સાથે કાર્ય કરવા પર ભાર મુક્યો.
મંત્રીમંડળને પરિવહન શિક્ષણમાં સહકાર વિકસાવવા માટે ભારત અને રશિયા વચ્ચે થયેલા એમઓયુની જાણકારી આપવામાં આવી; રેલવેનાં ક્ષેત્રમાં ટેકનિકલ સહકાર પર ભારત અને જોઇન્ટ સ્ટોક કંપની ‘રશિયન રેલવેઝ’ વચ્ચે એમઓસી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળને રશિયા સાથે 5 ઓક્ટોબર, 2018નાં રોજ થયેલી નીચેના બે સમજૂતી કરાર (એમઓયુ) અને સહકારની સમજૂતી (એમઓસી)ની જાણકારી આપવામાં આવી છે. પરિવહન શિક્ષણમાં સહકાર વિકસાવવા માટે રશિયાનાં પરિવહન મંત્રાલય સાથે એમઓયુ રેલવેનાં ક્ષેત્રમાં ટેકનિકલ સહકાર પર જોઇન્ટ સ્ટોક કંપની ‘રશિયન રેલવેઝ’ (
પ્રધાનમંત્રીએ શ્રી ગુરુ ગોવિંદ સિંહજીના પ્રકાશ પરબ પર લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ શ્રી ગુરુ ગોવિંદ સિંહજીના પ્રકાશ પરબ નિમિત્તે લોકોને શુભેચ્છા પાઠવી છે. એક ટ્વિટમાં, પ્રધાનમંત્રીએ કહ્યું; "શ્રી ગુરુ ગોવિંદ સિંહજીના પ્રકાશ પરબની શુભેચ્છાઓ. તેમનું જીવન અને સંદેશ લાખો લોકોને શક્તિ આપે છે. હું હંમેશા એ હકીકતની પ્રશંસા કરીશ કે અમારી સરકારને તેમનો 350મો પ્રકાશ ઉત્સવ ઉજવવાની તક મળી. મારી તે સમયે પટનાની મુલાકાતની કેટલીક ઝલક શેર કરું છું. https://t.co/1
પ્રધાનમંત્રીએ કાબુલમાં આતંકવાદી હુમલાને વખોડી કાઢ્યો; હુમલામાં નિર્દોષ લોકોના મૃત્યુ પર ખેદ વ્યક્ત કર્યો

પ્રધાનમંત્રી શ્રી નરેન્દ્ર મોદીએ કાબુલમાં થયેલા આતંકવાદી હુમલાને વખોડી કાઢ્યો હતો.. પ્રધાનમંત્રીએ હુમલામાં નિર્દોષ લોકોના મૃત્યુ પર ખેદ વ્યક્ત કર્યો હતો. પ્રધાનમંત્રીએ કહ્યું હતું કે, “કાબુલમાં આતંકવાદી હુમલો નિંદાને પાત્ર છે અને નિર્દોષ લોકોના મૃત્યુ પર ખેદ છે. ભારત આતંકવાદ સામેની લડાઈમાં અફઘાનિસ્તાન સાથે છે.”
પ્રધાનમંત્રીએ ગુજરાતના નવસારીમાં માર્ગ અકસ્માતમાં થયેલી જાનહાનિ પ્રત્યે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ગુજરાતના નવસારીમાં થયેલા માર્ગ અકસ્માતમાં થયેલી જાનહાનિ અંગે ઊંડા શોકની લાગણી વ્યક્ત કરી છે. શ્રી મોદીએ ગુજરાતના નવસારીમાં માર્ગ અકસ્માતના ભોગ બનેલા લોકો માટે પ્રધાનમંત્રી રાષ્ટ્રીય રાહત ભંડોળ (